CELEX: C2006/261/17
Language: et
Date: 2006-10-28 00:00:00
Title: Kohtuasi C-308/06: Eelotsusetaotlus, mille esitas High Court of Justice (England & Wales), Queens's Bench Division (Administrative Court) 14. juulil 2006  — The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Commitee, Lloyd's Register, The International Salvage Union versus Secretary of State for Transport

28.10.2006   
            
            
               ET
            
            
               Euroopa Liidu Teataja
            
            
               C 261/9
            
         Eelotsusetaotlus, mille esitas High Court of Justice (England & Wales), Queens's Bench Division (Administrative Court) 14. juulil 2006 — The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Commitee, Lloyd's Register, The International Salvage Union versus Secretary of State for Transport
   (Kohtuasi C-308/06)
   (2006/C 261/17)
   Kohtumenetluse keel: inglise
   Eelotsusetaotluse esitanud kohus
   High Court of Justice (England & Wales), Queens's Bench Division (Administrative Court)
   Põhikohtuasja pooled
   
      Hagejad: The International Association of Independent Tanker Owners (Intertanko), The International Association of Dry Cargo Shipowners (Intercargo), The Greek Shipping Co-operation Commitee, Lloyd's Register, The International Salvage Union.
   
      Kostja: Secretary of State for Transport.
   Eelotsuse küsimused
   
               1)
            
            
               Kas direktiivi 2005/35/EÜ (1) artikli 5 lõige 2 on seoses rahvusvaheliseks meresõiduks kasutatavate väinade, liikmesriigi majandusvööndiga või võrdväärse vööndiga ning avamerega tühine osas, milles see piirab MARPOL 73/78 I lisa 11. reegli punktis b või II lisa 6. reegli punktis b sätestatud erandite kohaldatavuse üksnes reederi, kapteni või kapteni vastutusel tegutseva laevapere suhtes?
            
         
               2)
            
            
               Seoses liikmesriigi territoriaalmerega:
               
                           a)
                        
                        
                           Kas direktiivi artikkel 4 on tühine osas, milles see nõuab, et liikmesriigid käsitleksid tõsist hooletust saasteainete merre heitmise eest kohaldatava vastutuse kriteeriumina; ja/või
                        
                     
                           b)
                        
                        
                           Kas direktiivi artikli 5 lõige 1 on tühine osas, milles see välistab MARPOL 73/78 I lisa 11. reegli punktis b või II lisa 6. reegli punktis b sätestatud erandite kohaldamise?
                        
                     
         
               3)
            
            
               Kas direktiivi artikkel 4, mis kohustab liikmesriike võtma vastu siseriiklikud seadused, mis loevad tõsise hooletuse vastutuse tekkimise aluseks ja mis kriminaliseerib saasteainete merre heitmise territoriaalmeres, rikub Ühinenud rahvaste organisatsiooni mereõiguse konventsioonis sätestatud rahumeelse läbisõidu õigust ning kui jah, siis kas artikkel 4 on selles osas tühine?
            
         
               4)
            
            
               Kas väljendi “tõsine hooletus” kasutamine direktiivi artikli 4 rikub õiguskindluse põhimõtet ning kui jah, siis kas artikkel 4 on selles osas tühine?
            
         
      (1)  Euroopa Parlamendi ja nõukogu 7. septembri 2005. aasta direktiiv 2005/35/EÜ, mis käsitleb laevade põhjustatud merereostust ning karistuste kehtestamist merereostusega seotud rikkumiste eest (ELT L 255, lk 11).